b'\n_START_ARTICLE_\nKranjska Gora\n_START_SECTION_\nZgodovina\n_START_PARAGRAPH_\nZgornji del doline Save Dolinke je bil do 14. stoletja slabo poseljen; \xc5\xa1ele v za\xc4\x8detku 14. stoletja so pri\xc4\x8deli novonaseljenci v ve\xc4\x8dji meri kr\xc4\x8diti tamkaj\xc5\xa1ne gozdove in jih spreminjati v kmetijska zemlji\xc5\xa1\xc4\x8da. Kraj, ki se v starih listinah prvi\xc4\x8d omenja 1326 kot Chrainow je postal staro cerkveno in upravno sredi\xc5\xa1\xc4\x8de za vasi od Podkorena do Srednjega vrha._NEWLINE_Naselje, ki je bilo v preteklih stoletjih precej odmaknjeno je postalo prometno dostopnej\xc5\xa1e, ko so 1870 zgradili \xc5\xbeelezni\xc5\xa1ko progo Jesenice - Trbi\xc5\xbe, ki so jo opustili leta 1966. Z izgradnjo proge se je pri\xc4\x8delo dnevno odhajanje delovne sile predvsem na Jesenice v tamkaj\xc5\xa1no \xc5\xbeelezarno, isto\xc4\x8dasno pa tudi razvoj turizma. Med prvo svetovno vojno zgrajena cesta \xc4\x8dez prelaz Vr\xc5\xa1i\xc4\x8d pa je olaj\xc5\xa1ala dostop v gorski svet in dolino So\xc4\x8de._NEWLINE_8. aprila 1941 so kraj zasedle italijanske okupacijske enote, a so ga kmalu prepustile nem\xc5\xa1kemu okupatorju. Ta je za\xc4\x8dasno v njem naselil Nemce iz Ljubljane, ki so 1941 optirali za Nem\xc4\x8dijo. Tik pred koncem vojne je pri\xc5\xa1lo do hudih bojev med partizani in umikajo\xc4\x8do se nem\xc5\xa1ko vojsko.\n_START_SECTION_\nKulturna dedi\xc5\xa1\xc4\x8dina\n_START_PARAGRAPH_\nV starem va\xc5\xa1kem jedru dana\xc5\xa1nje Kranjske Gore stoji cerkev Device Marije Vnebovzete, v starih listinah prav tako prvi\xc4\x8d omenjena leta 1326 kot podru\xc5\xbenica radovlji\xc5\xa1ke prafare, je 1630 postala \xc5\xbeupnijska cerkev. Poznogotska stavba ima zvezdasto obokan prezbiterij in pravokotno ladjo, ki je bila v 19. stoletja podalj\xc5\xa1ana do prvotno prosto stoje\xc4\x8dega zvonika, postavljenega okoli leta 1500._NEWLINE_Med posvetnimi stavbami je najbolje ohranjena 300 let stara Liznjekova doma\xc4\x8dija (Borov\xc5\xa1ka cesta 63), v njej je ob \xc2\xbb\xc4\x8drni kuhinji\xc2\xab\xc2\xa0in ohranjenem razporedu prostorov zdaj etnografska zbirka. V starem delu naselja je na rojstni hi\xc5\xa1i pisatelja, avtorja priljubljenih zgodb o Kekcu, J. Vandota spominska plo\xc5\xa1\xc4\x8da (Podbreg 27).\n_START_SECTION_\nNaravna dedi\xc5\xa1\xc4\x8dina\n_START_PARAGRAPH_\nAjdovska deklica je kamnita podoba deklica,ki je na\xc5\xa1la svoj odmev v ljudski pripovedki._NEWLINE_Prisankovo okno v steni Prisanka je najbolj znano naravno okno v Julijskih Alpah in ena najve\xc4\x8djih naravnih odprtin na Slovenskem. Visoko je okoli 80 m in \xc5\xa1iroko okoli 40 m. Gorski preval Vr\xc5\xa1i\xc4\x8d je najvi\xc5\xa1ji cestni prelaz (1611 m) v Vzhodnih Julijskih Alpah ter naravna povezava med savsko in so\xc5\xa1ko dolino.'